Folketing
2002-03-22

Nogle selvstændige har ikke været klar over, at sikringen ikke gælder dem selv, når de forsikrede deres ansatte. Det sætter dem ganske klart i en uholdbar situation, når skaden er sket og det viser sig, at man ikke er forsikret. Med dette lovforslag genindføres muligheden for, at selvstændige frivilligt kan tilslutte sig en forsikring. Det er vigtigt for os Konservative, at ordningen netop er frivillig, så vi ikke pålægger de små virksomheder unødige udgifter og besvær. Mange selvstændige har valgt at tilslutte sig en frivillig ordning, og det skal de selvfølgelig også i fremtiden have mulighed for. Derfor er vi Konservative meget glade for den ordning, som her bliver foreslået. Det Konservative Folkeparti kan støtte forslaget.